באוגוסט 2014, ג'ואי באדאס הופיע בסרט קצר דמוי אוטוביוגרפיה בשם No Regrets, שבוים על ידי ריק קורדרו. במרץ 2016, בריאיון לרדיו שייד 45 הסביר ג'ואי באדאס ש"זה היה החלום שלי לשחק מאז שאני בכיתה ח'. תמיד רציתי להיות שחקן. ואני מרגיש שהמוזיקה עזרה לי לרדוף את החלום הזה."
בארבעה באוגוסט, 2014 ג'ואי באדאס הוציא את הסינגל הראשון מאלבום הבכורה שלו שטרם יצא "Big Dusty", והוציא את הווידאו קליפ שמונה ימים לאחך כך. ב-30 בספטמבר, הוא הוציא את הסינגל השני מהאלבום "Christ Conscious" דרך הטלוויזיה. הסינגל השלישי מהאלבום, "No. 99" יצא בתשעה בדצמבר. ב-23 בדצמבר, הסינגל הרביעי מהאלבום, "Curry Chicken" יצא. ב-13 בינואר ג'ואי באדאס הופיע בתוכנית הטלוויזיה The Tonight Show Starring Jimmy Fallon וביצע את השיר "Like Me" ביחד עם שלושה ראפרים אחרים. ב-20 בינואר 2015, יום הולדתו העשרים, יצא האלבום $$.B4.DA. האלבום קיבל שבחים רבים מהמבקרים.
בשלושה בספטמבר, 2015, הוציא ג'ואי באדאס ביחד עם הראפר הקוריאני טאבלו סינגל בשם "Hood". בשישה באוקטובר, 2015, הוא הוציא סינגל ביחד עם להקת האינדי רוק הבריטית גלאס אנימלס סינגל בשם "Lose Control".
בארבעה במרץ, 2016, ג'ואי באדאס הופיע בפעם הראשונה בטלוויזיה, בסדרת הדרמה "Mr. Robot" ברשת USA, בתפקיד לאון, סוכן בצבא האופל. ב-26 במאי הוא הוציא סינגל נוסף בשם "Devastated". השיר הגיע למקום 25 ברשימת Bubbling Under Hot 100 Singles של המגזין בילבורד, והיה השיר הכי מצליח של ג'ואי באדאס (כאמן סולו). הסינגל הסמך כזהב על ידי איגוד תעשיית ההקלטות האמריקאי ב-6 בינואר 2017. ב-20 בינואר 2017, ג'ואי באדאס הוציא את הסינגל "Land of the Free". ב-7 באפריל 2017, ג'ואי באדאס הוציא את אלבומו השני, "$ALL AMERIKKKAN BADDA".
בשנת 2019 השתתף כשחקן בסדרת הטלוויזיה " ברשת הולו שיצר ריזה.
בשנת 2021 החל לגלם את יוניק, אחת הדמויות הראשיות בסדרת הדרמה "Power Book III: Raising Kanan"" של רשת Starz.
ביולי 2022, ג'ואי באדאס הוציא את אלבומו השלישי, "2000".
השפעות.
בריאיון עם המגזין XXL, ג'ואי באדאס הצהיר שהוא מושפע מנאז, טופאק שאקור, בלאק ת'וט, אם אף דום, ג'יי דילה, אנדרה 3000, ג'יי זי, והנוטוריוס בי. איי. ג'י.. ג'ואי באדאס גם הושווה לנאס בתקופת Illmatic.
בעיות משפטיות.
בינואר 2015, ג'ואי באדאס נעצר והואשם על כך שלכאורה תקף ושבר את האף של שומר ראש לפני הופעה שלו.
דיסקוגרפיה.
מיקסטייפים.
(2012) "1999"
(2012) "Rejex"
(2013) "Summer Knights"
אתרי צלילה
תקיפת היפגשות באמצע
בקריפטואנליזה, תקיפת היפגשות באמצע או תקיפת נפגשים באמצע (באנגלית: meet-in-the-middle attack) בקיצור MITM, היא התקפת כוח גס גנרית בשיטת איזון זמן/זיכרון נגד סכמות הצפנה מרובה. התקפה זו היא הסיבה מדוע הצפנת DES כפול עם שני מפתחות שונים אינה משיגה ביטחון כפול כמצופה ולכן משתמשים בגרסת DES משולש כדי להשיג ביטחון כפול. התקפה זו ישימה גם נגד הצפנה יחידה אם מתייחסים לחלקים שונים של הצופן כאילו היו הצפנה מרובה.
היסטוריה.
בגלל המפתח הקצר של DES שהוא רק 56 סיביות, במקום לפתח צופן חדש, אחת ההצעות לחזק את ביטחון הצופן במחיר מועט הייתה להצפין את המידע פעמיים עם שני מפתחות שונים. לכאורה אם משתמשים בשני מפתחות באורך 56 סיביות אמורים לקבל ביטחון כפול, 112 סיביות. כדי לשבור את הצופן בכוח גס בשיטה הישירה נדרשים לנסות בערך formula_1 מפתחות שזה לא מעשי כלל. ב-1977 הוכיחו ויטפילד דיפי ומרטין הלמן שהביטחון המושג אינו כפול כפי שנדמה בגלל שבתוספת זיכרון יש דרך לשבור את הצופן במאמץ כמעט זהה למאמץ הדרוש לשבירת הצופן עם מפתח אחד. הם הוכיחו שאפשר לפצח את DES כפול בסיבוכיות של formula_2 עם סיבוכיות מקום בסדר גודל של formula_3. אף על פי שכמות זיכרון כזו אינה מעשית בכל אופן ניתנה הוכחה תאורטית שמראה בבירור שהתוספת בביטחון הצופן בעקבות הוספת מפתח זניחה. בנוסף, קיימות דרכים לצמצום דרישות הזיכרון של ההתקפה כמתואר בהמשך ולכן אפשר למעשה לשלול לגמרי את התועלת שבהצפנה כפולה. ההתקפה שלהם למעשה ישימה נגד כל צופן בלוקים שמשתמשים בו בתצורה של הצפנה כפולה סדרתית וכן אפשר להרחיבה נגד וריאציות של הצפנה מרובה עם שלושה מפתחות הצפנה ויותר. גרסה מתקדמת שלה נקראת התקפת היפגשות באמצע רב-ממדית שהיא קריפטואנליזה חדשה יחסית שנוסתה נגד צפנים כמו KATAN, Hammingbird ו-GOST.
תיאור כללי.
התקפת היפגשות באמצע היא התקפת כוח גס גנרית שאינה מסתמכת על המבנה הפנימי של הצופן המותקף והיא מאתגרת את ההנחה שאם מצפינים פעמיים משיגים ביטחון כפול. היא פועלת לפי מודל התקפת גלוי-ידוע, ההנחה היא שהמתקיף הצליח להשיג בדרך כלשהי בלוק טקסט גלוי formula_4 ובלוק טקסט מוצפן formula_5 המתאים לו, דהיינו שהוצפן עם שני מפתחות סודיים באמצעות האלגוריתם אותו הוא מעוניין לשבור ותפקידו לנחש את המפתחות. הרעיון הוא פשוט, תחילה מכינים שתי טבלאות. בראשונה מאחסנים את תוצאות הצפנה של הבלוק הגלוי formula_4 עם כל המפתחות האפשריים וממיינים אותה לפי הטקסט המוצפן. בשנייה מאחסנים את תוצאות פענוח הבלוק המוצפן formula_5 עם כל המפתחות האפשריים וממיינים לפי הפלט ואז משווים בין שתי הטבלאות ומנסים למצוא התאמה. אם נמצאה התאמה יש סיכוי שהמפתחות המאוחסנים באותן כניסות שבהן קיימת ההתאמה הם המפתחות הסודיים שאיתם השתמש המצפין. צריך לזכור שיכול להיות מצב שבו אף על פי שיש התאמה המפתחות אינם אילו שהשתמש בהם המצפין (כי קיימים מפתחות רבים שאם מצפינים איתם את הבלוק האמור מתקבל פלט זהה). אם משווים את התוצאה עם זוגות נוספים של קלט/פלט רוב הסיכויים שהמפתחות שיתאימו בכולם יהיו המפתחות בהם השתמש המצפין. המאמץ הדרוש בשלב השני לניחוש המפתחות אינו עולה על המאמץ הדרוש לנחש מפתח אחד כי החיפוש בטבלה הממויינת עם טלבאות גיבוב רגילות אינו דורש מאמץ משמעותי ואפשר להתייחס אליו כאילו היה בסיבוכיות formula_8. אך זאת במחיר כמובן של תוספת טבלה המכילה את כל ההצפנות האפשריות של הבלוק הגלוי formula_4. עבור בלוק באורך formula_10 הזיכרון הדרוש הוא formula_11.
התקפת היפגשות באמצע מנסה למצוא את המפתחות משני הצדדים, מהצד של הטקסט הגלוי ומהצד של הטקסט המוצפן והפתרון נמצא אי שם באמצע (ומכאן שמה). כלומר מנסים לנחש תוצאה של הרכבה של מספר פונקציות אקראיות על ידי מיפוי לפנים ומיפוי לאחור ומנסים למצוא ערך אמצעי שמקיים את שני המיפויים או שני האגפים. כי אם formula_12 ו-formula_13 הן שתי פונקציות פסאודו-אקראיות הפיכות כלשהן, בהינתן formula_14 חייבים להיות ערכים המקיימים formula_15.
התקפת נפגש באמצע רב-ממדית היא הרחבה של ההתקפה הקלאסית של דיפי והלמן. בהתקפה זו מנסים מספר רב של ממדים או מיפויים בו זמנית, בתקווה שהפתרון יימצא בנקודות מרובות כלשהן באמצע. התקפה זו ישימה במיוחד נגד צפני בלוקים קלי משקל כי בצפנים אילו מטעמים של יעילות משתמשים בבלוק קצר לכן אפשר לחלק את הצופן לסדרה של תת-צפנים קטנים יותר ולהתייחס אליהם כאילו היו הצפנה מרובה עם מפתחות שונים.
תיאור האלגוריתם.
הצפנה כפולה היא תצורה שבה מצפינים את הקלט פעמיים עם מפתחות שונים בזה אחר זה. כלומר בהינתן הבלוק formula_4 מצפינים על ידי:
ולפענוח מבצעים:
כאן צופן הבלוקים במצב הצפנה מסומן ב-formula_19 ובמצב פענוח ב-formula_20 עם המפתחות formula_21 כאשר formula_22. המתקיף מנסה לצמצם את טווח החיפוש בטכניקת היפגשות באמצע בדרך הבאה:
הרשימה formula_34 מכילה למעשה את כל זוגות המפתחות formula_42 האפשריים המקיימים formula_17. זה נכון משום שהערכים ברשימה formula_34 מקיימים:
והשוויון האמור מתקיים רק אם formula_17.
אם אורך הבלוק של הצופן המותקף הוא באורך זהה. למשל אם המפתח והבלוק באורך formula_10 אז הסיכויים לנחש את המפתחות הם formula_48, כך שמספר האלמנטים ברשימה formula_34 צפוי להיות בערך formula_50. אמנם התוצאה הזו גבוהה, אך בהינתן זוג נוסף של קלט/פלט כלומר formula_51 אחרים המקיימים את המשוואה של ההצפנה הכפולה עם אותם מפתחות, אז אם מנסים את כל האלמנטים ברשימה אפשר למצוא את זוג המפתחות הנכונים בהסתברות מאוד גבוהה. ככל שמנסים יותר זוגות ההסתברות עולה.
סיבוכיות ההתקפה המתוארת היא formula_52. הכנה ומיון של שתי הטבלאות formula_25 ו-formula_30 מתבצעת בזמן של בערך formula_11. אם הטבלאות ממויינות כל ההתאמות ביניהן ניתנות לאיתור בזמן של formula_56. ניחוש המפתחות אם משתמשים בשני זוגות קלט/פלט מתבצעת בזמן של formula_57, כך שסיבוכיות הזמן של ההתקפה האמורה היא formula_52.
שיפורים.
אבן וגלודרייך הציעו שיפור של האלגוריתם. אפשר להגביל את דרישות הזיכרון ל-formula_59, מחלקים את הטווח formula_25 לתת-קבוצות בגודל formula_59. עבור כל תת-קבוצה מחשבים ומאחסנים את הזוג formula_62 ועבור כל formula_63 מחשבים את formula_64 ומחפשים בטבלה formula_25 התאמה. זמן הריצה הצפוי במקרה זה הוא formula_66 פעולות הצפנה.
מייקל ויינר ופול ואן-אורשוט הציעו שיפור נוסף על ידי שימוש באלגוריתם חיפוש התנגשויות מקבילי וצמצום דרישות הזיכרון באופן ניכר. לפי הרעיון שלהם התקפה נגד DES בשיטת היפגשות באמצע נחשבת מעשית מבחינת היקף המשאבים הדרושים לה.
התקפת היפגשות באמצע רב-ממדית.